laion/Wikipedia-Exotic huggingface dataset:
12 აპრილი

12 აპრილი — გრიგორიანული კალენდრის 102-ე დღე (ნაკიან წლებში – 103-ე დღე). წლის ბოლომდე დარჩენილია 263 დღე. 1802 : სიონის ტაძარში ქართულ საზოგადოებას გააცნეს რუსეთთან შეერთების მანიფესტის ტექსტი. 1851 : თბილისის ოპერისა და ბალეტის თეატრი გაიხსნა. 1861 : აშშ-ში დაიწყო სამოქალაქო ომი. 1945 : აშშ-ს 33-ე პრეზიდენტი გახდა ჰარი ტრუმენი. 1954 : ფინეთი და გერმანია საომარი მდგომარეობის დასასრულს ოფიციალურად აცხადებენ. 1961 : რუსმა კოსმონავტმა იური გაგარინმა განახორციელა პირველი კოსმოსური გაფრენა ხომალდ „ვოსტოკით“. 2009 : კინორეჟისორი ელდარ შენგელაია წმინდა გიორგის ორდენით დაჯილდოვდა „1989 წლის 9 აპრილის მოვლენების გამოძიებისა და სიმართლის მთელი მსოფლიოსათვის გაცნობისათვის“. 2010 : 2010 წლის პულიცერის ოთხი პრემია გადაეცა გაზეთ ვაშინგტონ პოსტს და სამიც ნიუ-იორკ ტაიმზს. 2012 : საპრეზიდენტო არჩევენებამდე რამდენიმე დღით ადრე მეამბოხე ჯარისკაცებმა გვინეა-ბისაუს დედაქალაქ ბისაუზე კონტროლი დაამყარეს. 1850 : გოლიცინი, ნიკოლოზ — რუსეთის პრემიერ-მინისტრი 1885 : ჰოთი, ჰერმან — გერმანელი სამხედრო მოღვაწე 1912 : არსენ მეკოკიშვილი — ქართველი სპორტსმენი, მოჭიდავე, სსრკ სპორტის დამსახურებული ოსტატი (1951). მსოფლიოს ჩემპიონი, სსრკ ცხრაგზის ჩემპიონი თავისუფალ ჭიდაობაში და შვიდგზის ჩემპიონი სამბოში. 1928 : ანჯაფარიძე, ზურაბ — ქართველი მომღერალი 1929 : მაჭავარიანი, მუხრან — ქართველი პოეტი 1933 : კაბალიე, მონსერატ — კატალონიელი ოპერის მომღერალი 1940 : ჰენკოკი, ჰერბი — ამერიკელი ჯაზ-პიანისტი 238 : გორდიანუს II — რომის იმპერატორი 1938 : შალიაპინი, თედორე — რუსი ოპერის მომღერალი 1945 : რუზველტი, ფრანკლინ დელანო — აშშ-ს 32-ე პრეზიდენტი 1961 : ნიკოლოზ ბადრიაშვილი — ქართველი ისტორიკოსი 2012 : აჰმედ ბენ ბელა — ალჟირის პრეზიდენტი მართლმადიდებელი ეკლესია აღნიშნავს შემდეგი წმინდანების ხსენების დღეს: იოად წინასწარმეტყველი სოსთენი, აპოლონი, კეფა, კესარიოსი და ეპაფროდიტე – სამეოცდაათთაგანნი იოანე კლემაქი წმინდა ევბულია იოანე მდუმარე ზოსიმე სირაკუზელი ზაქარია კორინთელი აგრეთვე: 1968 : კოსმონავტიკის საერთაშორისო დღე სხვა თვეები
707

ვიკისაწყობში არის გვერდი თემაზე: 707 707 (შვიდას შვიდი) წელი — იულიუსის კალენდრის არანაკიანი წელიწადი, რომლის პირველი დღეა შაბათი. ეს წელი არის VIII საუკუნის 1-ლი დეკადის მე-7 წელი. მავრებმა ბიზანტიას წაართვეს ბალეარის კუნძულები. მთავარი სტატია: კატეგორია:დაბადებული 707. მთავარი სტატია: კატეგორია:გარდაცვლილი 707. 18 ოქტომბერი : იოანე VII — რომის პაპი (დ. უცნობია)
გამყინვარების პერიოდი

გამყინვარების პერიოდი — დედამიწის გეოლოგიური ისტორიის ხანგრძლივი ეტაპი, რომლის ფარგლებში მრავალგზის ვითარდებოდა დროის ძალზე ცივი პერიოდები (გამყინვარება), რომელსაც თან სდევდა მსხვილი კონტინენტური გამყინვარება; ამ უკანასკნელს ენაცვლებოდა დროის ისეთი მონაკვეთები, სადაც ფიქსირდებოდა გამყინვარებათშორისი ეპოქები, რომელსაც მოჰყვა კონტინენტური გამყინვარების მნიშვნელოვანწილად გალღობა. ამ პერიოდს მყინვარული ეპოქა ეწოდება. მყინვარული ეპოქა არის დედამიწის ისტორიის დროის მონაკვეთი, როდესაც ჰავის საერთო შეფარდებითი აცივების ფონზე ერთმანეთს ენაცვლებოდნენ ძალზე ცივი, მყინვარული და შედარებით თბილი, გამყინვარებათშორისი დროის მონაკვეთები. მსხვილი გამყინვარება იწყება 450 მლნ. წლის წინ, გვიანდელ ორდოვიციულში, სადაც სამხრეთ პოლუსი იმყოფებოდა თანამედროვე საჰარის ტერიტორიაზე. აქვე განვითარდა დიდი სისქის გამყინვარება, რომლის მყინვართა ფარები სისქეში 2 კმ-ს აღწევდნენ. გამყინვარება საგრძნობლად ასიმეტრიული იყო და მოიცავდა სამხრეთ ნახევარსფეროს დიდ ტერიტორიას. პლიოცენის დასაწყისში (5 მლნ. წლის წინ) დაიწყო დათბობა, რომელმაც გამოიწვია ანტარქტიდის ყინულოვანი ფარისა და ჩრდილოეთ ნახევარსფეროს მთის მყინვარების დნობა. დაახლოებით 3,3 და 3,2 მლნ. წლის წინ დაიწყო ახალი გლობალური აცივება, რომელიც ხასიათდებოდა კლიმატის არასტაბილური მკვეთრი ზრდით. ძლიერ აცივებას მოყვა ჩრდილოეთ ნახევარსფეროში მყინვარული საფრების გაჩენა. ამ მომენტისათვის მიმდინარეობს ოკეანის დონის ვარდნა, რასაც მოჰყვება ხმელეთის მნიშვნელოვანი უბნების გაშიშვლება. პლიოცენის დაწყებამდე ჩრდილოეთ ნახევარსფერო ყინულით დაუფარავი რჩებოდა, თუმცა შემდეგ გამყინვარება მაინც დაიწყო, ჯერ ლოკალურად ალასკაზე, შემდგომ პლიოცენში დაიწყო არქტიკის გამყინვარება. პლეისტოცენში დედამიწა გამყინვარების ფაზაში უკვე შესული იყო. პლეისტოცენში დამახასიათებელია მყინვარული პერიოდის თანმიმდევრულად შედარებით თბილ გამყინვარებათშორისით შეცვლა. პლეისტოცენი შედგება გამყინვარების ოთხი პერიოდისაგან, რომელთაგან პირველი და მნიშვნელოვანია გიუნცური გამყინვარება (1,2-1,0 მლნ. წლის წინ). გიუნცური აცივება დასრულდა გიუნც-მინდელური დათბობით (1,0-0,76 მლნ. წლის წინ), რომლის დროსაც ხმელთაშუა, შავ და ბერინგის ზღვებზე აღინიშნებოდა ტრანსგრესიები. შემდეგ დადგა მინდელური გამყინვარება (დაახლ. 790-580 მლნ. წლის წინ), რომელსაც გამყინვარების გაცილებით რთული ხასიათი ჰქონდა. მას მოჰყვა რისული გამყინვარება, რომელიც ვიურმული გამყინვარებით დაგვირგვინდა. გეოქრონოლოგიური სკალა კლიმატის ცვლილება პერიგლაციალი გამყინვარების პერიოდი – ბრიტანიკა (ინგლისური) გლაციალური თეორია, 1800-1870 (ინგლისური) Полякова Л.С., Кашарин Д.В., Метеорология и климатология, М., 2004; Хромов С.П., Петросянц М.А., Метеорология и климатология, М., 2001; Josef Klostermann: Das Klima im Eiszeitalter. Schweizerbart, Stuttgart 1999. ISBN 3-510-65189-8 William Ruddiman: Earth’s climate, past and future. New York 2002. ISBN 0-7167-3741-8 (englisch) Christian-Dietrich Schönwiese: Klima im Wandel. Tatsachen, Irrtümer, Risiken. Deutsche Verlagsanstalt, Stuttgart 1992. ISBN 3-421-02764-1 Roland Walter: Erdgeschichte – Die Entstehung der Kontinente und Ozeane. 5. Auflage. Walter de Gruyter, Berlin/New York 2003. ISBN 3-11-017697-1
მოჰენჯო-დარო

მოჰენჯო-დარო (ურდუ موئن جودڑو) — ინდის ცივილიზაციის ქალაქი პაკისტანში, სინდის პროვინციაში. ჩამოყალიბდა ძვ. წ. 2600 წელს. წარმოადგენს მდინარე ინდის ხეობის ერთ-ერთ უძველეს და აზიის პირველ ქალაქს, რომელიც იყო ძველი ეგვიპტისა და შუამდინარეთის ცივილიზაციების თანამედროვე. 1980 წელს ძეგლი შეტანილ იქნა იუნესკოს მსოფლიო მემკვიდრეობის ძეგლების სიაში. მსოფლიო მემკვიდრეობის ძეგლების სია აზიასა და ოკეანეთში ვიკისაწყობში არის გვერდი თემაზე: მოჰენჯო-დარო Harappa Archaeology.about.com დაარქივებული 2011-11-02 საიტზე Wayback Machine. Harappa geography HistoryWorld დაარქივებული 2017-12-15 საიტზე Wayback Machine. Mohenjo-daro დაარქივებული 2010-06-01 საიტზე Wayback Machine. Civilizations in Pakistan Mohenjo-daro lifestyle The Telegraph დაარქივებული 2008-10-29 საიტზე Wayback Machine.
708

ვიკისაწყობში არის გვერდი თემაზე: 708 708 (შვიდას რვა) წელი — იულიუსის კალენდრის ნაკიანი წელიწადი, რომლის პირველი დღეა კვირა. ეს წელი არის VIII საუკუნის 1-ლი დეკადის მე-8 წელი. მთავარი სტატია: კატეგორია:დაბადებული 708. მთავარი სტატია: კატეგორია:გარდაცვლილი 708. 4 თებერვალი : სიზინუსი — რომის პაპი (დ. 650)
ჰათრა

ჰათრა (არაბ. الحضر‎) — უძველესი ქალაქი ერაყში. ამჟამად ცნობილია როგორც ალ-ჰადრი. ქალაქი ბაღდადიდან 290 კმ-ით ჩრდილოეთით მდებარეობს. ჰათრა დაახლოებით ძვ. წ. III საუკუნეში დააარსეს უძველესმა არაბულმა ტომებმა. წარმოადგენდა პართიის იმპერიის რელიგიურ და სავაჭრო ცენტრს, განვითარების ზენიტს ძვ. წ. II-I საუკუნეებში მიაღწია. მოგვიანებით გახდა სავარაუდოდ პირველი არაბული სამეფოს დედაქალაქი, რომელიც წარმოდგენილი იყო ქალაქების ჯაჭვით — ჰათრათი და მის სამხრეთ-დასავლეთით მდებარე ქალაქებით: პალმირა, ბაალბექი, პეტრა. რეგიონი ჰათრადან კონტროლდებოდა და მას არაბას სამეფო ეწოდებოდა, რომელიც პართიის იმპერიის დასავლეთში მდებარეობდა და ნახევრად ავტონომიით სარგებლობდა. მოგვიანებით, ჰათრა საკმაოდ დაცული ქალაქი გახდა, რომელიც წინააღმდეგობას უწევდა რომის იმპერიის შემოსევებს და მნიშვნელოვან როლს თამაშობდა მეორე პართიულ ომში. 1985 წელს, იუნესკომ ჰათრა მსოფლიო მემკვიდრეობის ძეგლთს სიაში შეიყვანა. 2015 წლის მარტში „ისლამური სახელმწიფოს“ ჯიჰადისტმა მებრძოლებმა ჰათრის ნანგრევებს განადგურება დაიწყეს.. მსოფლიო მემკვიდრეობის ძეგლების სია აზიასა და ოკეანეთში http://lexicorient.com/e.o/hathra.htm დაარქივებული 2006-07-27 საიტზე Wayback Machine. http://www.britannica.com/eb/article-9039509 http://shezaf.net/english/Video/Video/Hatra.html დაარქივებული 2011-07-16 საიტზე Wayback Machine. Hatra on UNESCO ↑ ისლამისტები ერაყის ისტორიულ ძეგლებს ანადგურებენ
სამარა (ერაყი)

სამარა (არაბ. سامَرّاء‎) — ქალაქი ერაყში. მდებარეობს მდინარე ტიგროსის აღმოსავლეთ სანაპიროზე, სალაჰ-ად-დინის საგუბერნატოროში, დედაქალაქ ბაღდადიდან 125 კმ-ით ჩრდილოეთით. 2003 წლის მონაცემებით, მისი მოსახლეობა 348 700 ადამიანს შეადგენდა. როგორც შუა საუკუნეების მწერლები ამტკიცებენ, სახელი სამარა მოდის არაბული ფრაზიდან “Sarr man ra’a” (არაბ. رأى‎من سر) რომელიც ითარგმნება როგორც „სიხარული ყველა მნახველისთვის“. 2007 წელს, სამარა იუნესკომ მსოფლიო მემკვიდრეობის სიაში შეიყვანა. ქალაქის ტერიტორია უძველესი დროიდან იყო დასახლებული. აღმოჩენილია ძვ. წ. V ათასწლეულის ნანგრევები. ურბანული დასახლებები აქ უფრო მოგვიანებით ჩნდება. პირველი მონარქი, რომელმაც ეს ტერიტორია აირჩია, იყო ხოსრო I. მან აქ სანადირო სასახლე ააშენა. 836 წელს, ბაღდადში მამლუქების ამბოხისას, ხალიფა სამარაში გამაგრდა. 847 წელს, ქალაქში აშენდა სამარის დიდი მეჩეთი, რომელიც სპირალური მინარეთით გამოირჩევა. 892 წლამდე, სამარა ისლამური სამყაროს დედაქალაქი რჩება, მანამდე სანამ ხალიფა სახალიფოს დედაქალაქს ბაღდადში გადაიტანდა. მსოფლიო მემკვიდრეობის ძეგლების სია აზიასა და ოკეანეთში UNESCO, « Samarra Archaeological City Finding Aids for Documents and Material from Samarra in the Freer Gallery of Art, Washington DC დაარქივებული 2010-06-07 საიტზე Wayback Machine. Iraq Image - Samarra Satellite Observation Samarra Archaeological Survey დაარქივებული 2013-01-21 საიტზე Wayback Machine. The Appointment in Samarra Destruction of Askari Mosque Samarra on Google Earth Самарра в Большой советской энциклопедии დაარქივებული 2010-08-15 საიტზე Wayback Machine.
709

ვიკისაწყობში არის გვერდი თემაზე: 709 709 (შვიდას ცხრა) წელი — იულიუსის კალენდრის არანაკიანი წელიწადი, რომლის პირველი დღეა სამშაბათი. ეს წელი არის VIII საუკუნის 1-ლი დეკადის მე-9 წელი. სელრედი გახდა ესექსის მეფე. კეოლრედი გახდა მერსიის მეფე. მთავარი სტატია: კატეგორია:დაბადებული 709. კონინი - იაპონიის იმპერატორი (გ. 785) მთავარი სტატია: კატეგორია:გარდაცვლილი 709. 9 იანვარი - წმინდა ანდრიან კენტერბერიელი. 24 აპრილი - ვილფრიდ იორკელი ინგლისელი არქიეპისკოპოსი და წმინდანი.
როი-მატა

როი-მატა (ინგლ. Roy Mata) — ძლევამოსილი მელანეზიელი ხელმწიფე XIII საუკუნეში, რომელიც მართავდა თანამედროვე ვანუატუს ტერიტორიას. მისი საფლავი 1967 წელს ფრანგმა არქეოლოგმა ჟოზე გარანჟემ აღმოაჩინა. როი-მატასთან ერთად დაკრძალული იყო 49 კაცი და ქალი, რომლებიც მეფეს მსხვერპლად შესწირეს. ლეგენდის თანახმად, როდესაც როი-მატამ ეს მიწა დაიპყრო, მისი პირველი მიზანი იყო ტომების გაერთიანება და მშვიდობის დამყარება. მაგრამ იგი მისმა ძმამ მოწამლა. მისი სხეული მის მშობლიურ მიწაზე არ დაკრძალეს, რადგან ადგილობრივებს როი-მატას სულის შეეშინდათ. 2008 წელს, როი-მატა, სხვა სამ ძეგლთან ერთად, რომლებიც მდებარეობენ კუნძულებზე — ეტაფე, ლელეპა და არტოკი, იუნესკომ მსოფლიო მემკვიდრეობის სიაში შეიყვანა. მსოფლიო მემკვიდრეობის ძეგლების სია აზიასა და ოკეანეთში Domaine du chef Roi Mata", UNESCO World Heritage Status set to ensure protection of Vanuatu’s Roi Mata domain Vanuatu A to Z "Roy Mata", Encyclopedia Britannica "Roymata - Ancient King of Vanuatu" Vanuatu Tourism Office დაარქივებული 2016-03-05 საიტზე Wayback Machine. (ინგლისური)
ჰუე

ჰუე – ქალაქი ვიეტნამში. 1802-1945 წლებში იყო ნგუენის დინასტიის იმპერიული დედაქალაქი. მდებარეობს მდინარე პერფუმეს სანაპიროზე. ჰუე ცნობილია თავისი მონუმენტებით და არქიტექტურით. 2005 წლის მონაცემებით, მისი მოსახლეობა 333 004 ადამიანს შეადგენს. ვიეტნამის ჩრდილოეთ და სამხრეთ ნაწილებად გაყოფის შემდეგ, ჰუე სამხრეთ ვიეტნამის ტერიტორიაზე მოხვდა. ის მნიშვნელოვან პოლიტიკურ და სამხედრო როლს თამაშობდა ვიეტნამის ომში. 1966 წელს, ქალაქი ბუდისტების მთავრობის წინააღმდეგ აჯანყების ცენტრი იყო. ჰიუს ისტორიული მონუმენტები, 1993 წელს იუნესკომ მსოფლიო მემკვიდრეობის სიაში შეიტანა. მსოფლიო მემკვიდრეობის ძეგლების სია აზიასა და ოკეანეთში Thua Thien Hue Province official website დაარქივებული 2008-01-20 საიტზე Wayback Machine. Festival Huế დაარქივებული 2007-09-28 საიტზე Wayback Machine.
710

ვიკისაწყობში არის გვერდი თემაზე: 710 710 (შვიდას ათი) წელი — იულიუსის კალენდრის არანაკიანი წელიწადი, რომლის პირველი დღეა ოთხშაბათი. ეს წელი არის VIII საუკუნის 1-ლი დეკადის მე-10 წელი. ნეკორის სამეფო დაარსდა მაროკოში. იწყება ნარას პერიოდი იაპონიაში. დედაქალაქი ხდება ნარა. მთავარი სტატია: კატეგორია:დაბადებული 710. ფულრადი - ფრანგი წმინდანი (გ. 784) მთავარი სტატია: კატეგორია:გარდაცვლილი 710.
ტრანსნაციონალიზაცია

ცვლილებები ადამიანის ისტორიაში, ახდენს ზეგავლენას თვითშეფასების და უკვე არსებული ფასუელობების რევიზიაზე. ისტორიული ცვლილებების ეპიცენტრი, ეფუძნება ძირითადად - მათ შორის ბუნებრივი კატასტროფები ან რევოლუციები, რომლებიც უკვე არსებული ძალაუფლების ან საზოგადოების რე-კლასიფიკაციის სახით გამოიხატება - უკვე არსებულ კოლექტიური თვითაღქმისა და უცხოს აღქმის ნიმუშებს, ასევე ფუნდამენტალური ფასეულობების ძირითად ცვლილებებს. ადამიანთა ქმედება თუ მოქმედება, დამოკიდებულია უკვე არსებულ რეალობაზე. ვილიამ ი. თომას-ის თეორემის მიხედვით "როდესაც ადამიანი აფასებს სიტუაციებს რეალურად, იგი რეალურად აფასებს მოსალოდნელ შედეგებს". გლობალიზაცია და 11 სექტემბრის ტერაქტი არის დედამიწაზე ალბათ ყველასათვის ისეთივე ცნობილი ტერმინები როგორც კოკა-კოლა, მაკდონალდსი ან Microsoft. ტერმინოლოგიის განმარტებათა გლობალიზაციის პროცესში, სადაც მილიარდზე მეტი ადამიანისთვის, სულ მცირე მათი მსოფლიო გადაადგილების ჰორიზონტი მოჩანს, არის ერთ-ერთი შედეგი ეპოქალური ცვლილებებისა. ვითარდება საზღვრებს მიღმა ეგრეთ წოდებული "გლობალური სიმბოლების სისტემა", რომელსაც მსოფლიო მოსახლეობის საკუთრივი თუ უცხოს აღქმის შეფასებაში დიდი მნიშვნელობა აქვს. ტრანსნაციონალიზმი და ტრანსნაციონალიზაცია ბოლო წლებში განვითარდა, სოციოლოგიაში იგი ჰპოვებს მნიშვნელოვან ნაწილს და იკვლევს ადამიანების (ასევე მაგ. ტრანსნაციონალური საზოგადოების) ქმედებებს (და არა სახელმწიფო ქმედებებს, მიუხედავად იმისა არის თუ არა ადამიანების მოქმედება სახელმწიფოს მიერ გამოწვეული) საზღვრებს გარეთ. ამ ტერმინში იგულისხმება მუდმივი, მასიური თუ სტრუქტურული ან ინსტიტუციონალიზირებული ურთიერთობები, რომლებიც არსებობენ უკვე არსებული ეროვნებების (ნაციონალური სახელმწიფოები) საზღვრებს გარეთ. ტრანსნაციონალიზაცია ისოტირიულად არ არის სრულიად ახალი ტერმინი, იგი ყოველდღიურად იძენს მეტ მნიშვნელობას ტვირთების თუ ადამიანების, ან ინფორმაციების გადაადგილებაში. ტრანსნაციონალიზაცია არის სოციოლოგიის კვლევის საგანი, რომელიც არ უნდა იქნეს გაგებული როგორც თეორიულ-ანალიტიკური პროექტი ან თეორიული პროგრამა. ლუდგერ პრისი, სოციალური სამყაროს ტრანსნაციონალიზაცია, სუჰრკამპ, 2008
ჰა-ლონგის უბე

ჰა-ლონგის უბე (ვიეტ. Vịnh Hạ Long — სადაც დრაკონი ზღვაში ჩაეშვა) — უბე ტონკინის ყურეში, სამხრეთ ჩინეთის ზღვაში. უბე მოიცავს 3000-ზე მეტ კუნძულს, კლდეებს, მღვიმეებს. კლდეების კირქვები 500 მლნ წლის წინაა ფორმირებული. უბის ფართობი დაახლოებით 1500 კმ²-ია. ხმელეთი თუ წყალქვეშა სამყარო ხასიათდება ბიომრავალფეროვნების მაღალი დონით. აქ გავრცელებულია ფლორის 14 და ფაუნის 60 ენდემური სახეობა. ისტორიულმა კვლევებმა აჩვენა, რომ ეს ტერიტორია ათასობით წლის წინ, პრეისტორიული ადამიანებით იყო დასახლებული. უბეში მდებარე ზოგიერთი კუნძული დასახლებულია. ერთ-ერთ მათგანზე, ტუანჩაუზე მდებარეობდა ხო ში მინის რეზიდენცია. კუნძულების დაახლოებით ნახევარი, 1986 წელს ეროვნულ პარკად გამოცხადდა. უბე ვიეტნამის მთავარი ტურისტული სავიზიტო ბარათია. 1994 წელს, იუნესკომ ის მსოფლიო მემკვიდრეობის სიაში შეიყვანა. მსოფლიო მემკვიდრეობის ძეგლების სია აზიასა და ოკეანეთში Ha Long Bay, ტურისტული მეგზური ვიკივოიაჟზე UNESCO's World Heritage Convention: Halong Bay ↑ Vịnh Hạ Long. დაარქივებული 2009-01-07 საიტზე Wayback Machine. Website chính thức của Ủy ban tổ chức Đại lễ Phật đản Liên Hiệp Quốc 2008 ↑ Giá trị địa chất – địa mạo của vịnh Hạ Long. დაარქივებული 2009-01-15 საიტზე Wayback Machine. - Trang web chính thức của vịnh Hạ Long ↑ Bảo tồn đa dạng sinh học vịnh Hạ Long. დაარქივებული 2009-02-20 საიტზე Wayback Machine. - Tuổi Trẻ Online. Truy cập ngày 29 tháng 10 năm 2007, 17:26GMT ↑ Khu văn hóa và lịch sử các đảo vịnh Hạ Long.[მკვდარი ბმული] - Website Trường Đại học Khoa học Tự Nhiên Thành phố Hồ Chí Minh
ჰოი-ანი

ჰოი-ანი — ქალაქი ვიეტნამში. მდებარეობს ქვეყნის სამხრეთ-ცენტრალურ სანაპირო ზოლში, სამხრეთ ჩინეთის ზღვის სანაპიროზე. ბოლო მონაცემებით, მისი მოსახლეობა დაახლოებით 120 000 ადამიანია. ახ. წ I საუკუნეში ქალაქი სამხრეთ აზიის უმსხვილეს სავაჭრო პორტს წარმოადგენდა და ჩამპას სახელით იყო ცნობილი. ის ასევე მნიშვნელოვანი ვიეტნამური სავაჭრო ცენტრი იყი XVI-XVII საუკუნეებში, სადაც ჩინელები, იაპონელები, ნიდერლანდელები და ინდოელებიც სახლობდნენ. 1999 წელს, ჰოი-ანის ძველი ქალაქი იუნესკომ მსოფლიო მემკვიდრეობის სიაში შეიყვანა, როგორც XV-XIX საუკუნეების საუკეთესოდ შემონახული სამხრეთ აზიის სავაჭრო პორტი, სადაც შენობებში ასახულია უნიკალური, ადგილობრივთან შეზავებული უცხოური არქიტექტურა. მსოფლიო მემკვიდრეობის ძეგლების სია აზიასა და ოკეანეთში Hội An Ancient Town from UNESCO Hội An Tourism Information Center დაარქივებული 2015-12-06 საიტზე Wayback Machine. History of Hội An, a World Heritage Site
ვეგაეინი

ვეგაეინი ანუ ვეგას არქიპელაგი (ნორვ Vegaøyan) — მდებარეობს ნურლანის ფიულკში, პოლარულ წრესთან ახლოს. არქიპელაგი 2004 წლიდან იუნესკოს მსოფლიო მემკვიდრეობის ნუსხაშია შეტანილი. არქიპელაგის მთავარ კუნძულს ვეგას მცირე კუნძულთა ჯგუფები არტყია გარს, მათი რაოდენობა 6500-ია. ობიექტის საერთო ფართობი 103,7 ათა ჰა-ა, მათ შორის 6,9 ათასი ჰა ხმელეთისა. არქეოლოგიური აღმოჩენები ცხადყოფს, რომ ეს ადგილები ჯერ კიდევ ქვის ხანაში იყო დასახლებული. 1500 წლის განმავლობაში აქ მცხოვრებმა ხალხმა, რომლებიც სოფლის მეურნეობითა და მეთევზეობით იყვნენ დაკავებულნი, განუმეორებელი ლანდშაფტი შექმნა. IX საუკუნეში არქიპელაგი სუსხურის ბუმბულის მნიშვნელოვანი მიმწოდებლები გახდა. ეს ბიზნესი ადგილობრივებისთვის შემოსავლების მესამედს წარმოადგენდა. არქიპელაგამდე მიღწევა შესაძლებელია როგორც ბორნით ასევე სწრაფმავალი კატერით ბრიონიოისუნიდან (ნორვ. Brønnøysund). იუნესკოს მსოფლიო მემკვიდრეობის ძეგლები ნორვეგიაში Vegaøyan-ის მოკლე აღწერილობა იუნესკოში ოფიციალური საიტი. დაარქივებულია ორიგინალიდან — 28.11.2007. ციტირების თარიღი: 10.06.2009.
ზურაბ ტყემალაძე

ზურაბ ტყემალაძე (დ. 18 იანვარი, 1944, თბილისი, საქართველოს სსრ) — ქართველი პოლიტიკოსი, საქართველოს პარლამენტის სამი მოწვევის (1999, 2004, 2012) დეპუტატი. 1960 წელს დაამთავრა ქ. თბილისის 53-ე საშუალო სკოლა. 1965 წელს დაამთავრა საქართველოს სასოფლო-სამეურნეო ინსტიტუტის ტექნოლოგიური ფაკულტეტი, ინჟინერ-ტექნოლოგის სპეციალობით. 1965-1992 წლებში მუშაობდა სამტრესტის სხვადასხვა ღვინის ქარხნებში. 1992 წლიდან იყო საქართველოში პირველი პრივატიზირებული საწარმოს შ.პ.ს. „სამების“ გენერალური დირექტორის მოადგილე, ხოლო 1995 წლიდან - გენერალური დირექტორი. 1995-1999 წლებში იყო საქართველოს პრეზიდენტთან არსებული ეკონომიკური საბჭოს წევრი. 1999 წელს თანამოაზრეებთან ერთად დააფუძნა პოლიტიკური მოძრაობა „მრეწველობა გადაარჩენს საქართველოს“ და იყო ამ მოძრაობის თავმჯდომარის მოადგილე. 1999-2004 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკი: „მრეწველობა გადაარჩენს საქართველოს“. ფრაქცია „მრეწველების“ თავმჯდომარის მოადგილე. 2004-2008 წლებში — საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „მემარჯვენე ოპოზიცია, მრეწველები, ახლები“. ფრაქცია „მრეწველების“ თავმჯდომარე. 2005 წელს აირჩიეს პარტიის თავმჯდომარედ. 2012-2016 წლებში — საქართველოს მე-8 მოწვევის პარლამენტის წევრი პარტიული სიით , საარჩევნო ბლოკი: „ბიძინა ივანიშვილი — ქართული ოცნება“. საქართველოს პარლამენტის დარგობრივი ეკონომიკისა და ეკონომიკური პოლიტიკის კომიტეტის თავმჯდომარე (21-10-2012 - 18-11-2016) . ზურაბ ტყემალაძეს მინიჭებული აქვს პროფესორის წოდება. ის არის 20-მდე სამეცნიერო შრომის ავტორი, გამომგონებელი და 15-მდე ქართული ღვინის მარკის ავტორი. ტყემალაძე არის საქართველოს საინჟინრო აკადემიის წევრ-კორესპონდენტი, საქართველოს ეროვნული აკადემიის საპატიო წევრი; ბიზნეს მეცნიერებათა აკადემიის წევრი. ტყემალაძე არის საქველმოქმედო საზოგადოება „თბილისელის“ საპატიო წევრი. ჰყავს მეუღლე, ორი შვილი და ოთხი შვილიშვილი. ზურაბ ტყემალაძე — საქართველოს ბიოგრაფიული ლექსიკონი ზურაბ ტყემალაძე — საქართველოს პარლამენტის ოფიციალური საიტი (მოძველებული / არქივი / ახალი არქივი)
The Best of Syd Barrett: Wouldn't You Miss Me?

The Best of Syd Barrett: Wouldn't You Miss Me? — სიდ ბარეტის სიმღერების კომპილაციური ალბომი, გამოცემული 2001 წელს. მასში შეტანილია ბარეტის ორ სოლო ალბომში შეტანილი სიმღერების ნაწილი და სხვა იშვიათი სიმღერები. დამატების სახით წარმოდგენილია „Two Of A Kind“, რომელიც ჩაწერილი იქნა ჯონ პილის 1970 წლის რადიოგადაცემისათვის. პირველად გამოქვეყნდა „Bob Dylan Blues“, რომელიც დეივიდ გილმორის პირად არქივებში ინახებოდა. ყველა სიმღერის ავტორია სიდ ბარეტი, გარდა მითითებულისა. ^†  — სავარაუდოდ დაიწერა რიჩარდ რაიტის მიერ (როგორც დეივიდ გილმორი ამბობდა). ბარეტი, ამასთან ერთად, ამტკიცებდა, თითქოს სიმღერა მის მიერ დაიწერა. სიდ ბარეტი – პროდიუსერი ტიმ ჩეკსფილდი – პროექტის კოორდინატორი დეივიდ გილმორი – პროდიუსერი პიტერ ჯენერი – პროდიუსერი მალკოლმ ჯოუნსი – პროდიუსერი, დამატებითი პროდიუსერი პიტერ მიუ – ციფრული გადატანა, რემასტერი მარკ პეიტრესი – ანოტაციები ნაიჯელ რივი – პროექტის კოორდინატორი ფილ სმი – შეფუთვა ↑ კელმანი, ენდი. Wouldn't You Miss Me?: The Best of Syd Barrett – Syd Barrett : Songs, Reviews, Credits, Awards. AllMusic. ციტირების თარიღი: 2 აგვისტო 2012. ↑ Syd Barrett: Wouldn't You Miss Me: The Best of... | Album Reviews. Pitchfork (12 ნოემბერი 2002). ↑ ოლდემი, ჯეიმზ. (10 აპრილი 2001) NME Album Reviews – Syd Barrett : Wouldn't You Miss Me? (The Best Of...). NME. ციტირების თარიღი: 18 მაისი 2017. ↑ Watkinson, Mike; Pete Anderson. Crazy Diamond: Syd Barrett & the Dawn of Pink Floyd, გვ. 92.
ალექსანდრე აბულაძე

ალექსანდრე სერგის ძე აბულაძე (დ. 25 დეკემბერი, 1898 (7 იანვარი, 1899), სოფელი ჩხარი, თერჯოლის მუნიციპალიტეტი ― გ. 24 იანვარი, 1971, თბილისი) — ქართველი ბიოქიმიკოსი. მედიცინის მეცნიერებათა დოქტორი (1939), საქართველოს სსრ მეცნიერებათა დამსახურებული მოღვაწე (1966). 1928 წელს დაამთავრა თსუ ქიმიურ-ფარმაცევტული ფაკულტეტი, 1931 წლიდან - თბილისის სახელმწიფო სამედიცინო ინსტიტუტი. 1937-1948 წლებში იყო თბილისის სახელმწიფო სტომატოლოგიური ინსტიტუტის ბიოქიმიის კათედრის გამგე, 1948-1963 წლებში თბილისის სახელმწიფო სამედიცინო ინსტიტუტის ბიოქიმიის კათედრის პროფესორი, 1950-1971 საქართველოს სსრ ჯანდაცვის სამინისტროს კურორტოლოგიისა და ფიზიოთერაპიის სამეცნიერო-კვლევითი ინსტიტუტის ბიოქიმიის განყოფილების ხელმძღვანელი. შეისწავლიდა ორგანიზმში ნივთიერებათა ცვლის თავისებურებებს. ქართული საბჭოთა ენციკლოპედია, ტ. 1, თბ., 1975. — გვ. 44.
The Peel Session (სიდ ბარეტის ალბომი)

The Peel Session — სიდ ბარეტის მიერ ჯონ პილის გადაცემისთვის 1970 წელს ჩაწერილი სიმღერებისგან შედგენილი EP დისკი. ამ გადაცემის ჩანაწერი რადიოეთერში იმავე წლის 24 თებერვალს გავიდა. აღსანიშნავია, რომ ამ სესიის დროს შესრულდა „Two of a Kind“, რომელსაც ბევრი რიჩარდ რაიტის საავტორო სიმღერად თვლის. გამოცემაში შეტანილია სიმღერები ჯონ პილის 1970 წლის 24 თებერვალს ჩაწერილი შოუდან. იმავე წლის 14 მარტს ეს სიმღერები რადიოეთერში გადაიცა. ალბომი გამოიცა გრამფირფიტაზე, აუდიოკასეტებზე და CD ფორმატში. მოგვიანებით The Peel Session გამოვიდა ალბომის The Radio One Sessions სახით, სადაც შეიტანეს ბობ ჰარისის 1971 წლის რადიოგადაცემაში „Sounds Of The Seventies“ წარდგენილი სამი სიმღერის ჩანაწერი. Terrapin - 3:02 Gigolo Aunt - 3:35 Baby Lemonade - 2:37 Effervescing Elephant - 0:57 Two of a Kind - 2:28 სიდ ბარეტი – აკუსტიკური გიტარა, ვოკალი დევიდ გილმორი – ბას-გიტარა, ელექტრო გიტარა, ორგანი, დამატებითი ვოკალი ჯერი შირლი – პერკუსია ტექნიკური პერსონალი ჯონ უოლტერსი – პროდიუსერი ტონი უილსონი – ხმის ინჟინერი ↑ Unterberger, Richie. Peel Sessions - Syd Barrett : სიმღერები, მიმოხილვები, ავტორობა, ჯილდოები. AllMusic. ციტირების თარიღი: 2 August 2012.
The Radio One Sessions (სიდ ბარეტის ალბომი)

The Radio One Sessions — სიდ ბარეტის მიერ ჯონ პილის გადაცემისათვის 1970 წელს ჩაწერილი სიმღერებისგან შედგენილი EP დისკი. ამ გადაცემის ჩანაწერი რადიოეთერში იმავე წლის 24 თებერვალს გავიდა. აღსანიშნავია, რომ ამ სესიის დროს შესრულდა Two of a Kind, რომელსაც ბევრი რიჩარდ რაიტის საავტორო სიმღერად თვლის. ალბომის კიდევ ერთი ვერსია, The Peel Session გამოვიდა 1987 წელს, თუმცა The Radio One Sessions მისგან განსხვავდება ბობ ჰარისის შოუსათვის ჩაწერილი დამატებითი სიმღერებით. Terrapin - 3:09 Gigolo Aunt - 3:42 Baby Lemonade - 2:34 Effervescing Elephant - 1:02 Two of a Kind (შესაძლო ავტორი - რიჩარდ რაიტი) - 2:35 Baby Lemonade - 2:23 Dominoes - 3:02 Love Song - 1:27 სიდ ბარეტი – აკუსტიკური გიტარა, ვოკალი დევიდ გილმორი – ბას-გიტარა, ელექტროგიტარა, ორგანი, დამატებითი ვოკალი ჯერი შირლი – პერკუსია ტექნიკური პერსონალი პიტ დოუნსი – პროდიუსერი ჯონ მუირი – პროდიუსერი ბარი პლამერი – ფოტოგრაფია ↑ Thompson, Dave. The Radio One Sessions - Syd Barrett : სიმღერები, მიმოხილვები, ავტორობა, ჯილდოები. AllMusic. ციტირების თარიღი: 20 September 2012. ↑ Music - Review of Syd Barrett - The Radio One Sessions. BBC (20 November 2002). ციტირების თარიღი: 20 September 2012.[მკვდარი ბმული] ↑ Syd Barrett: Radio One Sessions | Album Reviews. Pitchfork (18 May 2004). ციტირების თარიღი: 20 September 2012.